Akken i d d-yenna Salḥi.M.A, deg usegzawal ameẓẓyan n tsekla.(2012:70) Tiẓri n tsekla d ayen i d-yessefhamen d acu i d tasekla d yal asmeḍres ɣef wayen yettwaḥsaben d tasekla. Asmeḍran-a yettili ama ɣef twwuri n tsekla ama ɣef tɣessa-s, tettili tiẓri d tawurayt mi ara d-tessegzi azal n umaru di tmetti, mi ara tesleḍ assaɣen yellan gar timetti akked tsekla, diɣen mi ara ad tezrew amḍiq n tekta( tifelsafiyin, tisnektiyin) di tsekla tettili tiẓri d taɣessayt ma yella tesleḍ iferdisen i d-yeslalayen tasekla, ayen i yezlin yenwa d tasekla ɣef wayen ur nelli d aseklan.